STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k zmenám a doplneniam navrhnutým Európskym parlamentom k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce /* KOM(2011) 178 v konečnom znení - COD 2009/0060/A */





[pic] | EURÓPSKA KOMISIA | Brusel, 1.4.2011 KOM(2011) 178 v konečnom znení 2009/0060/A (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k zmenám a doplneniam navrhnutým Európskym parlamentom k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce 2009/0060/A (COD) STANOVISKO KOMISIEpodľa článku 294 ods. 7 písm. c) Zmluvy o fungovaní Európskej úniek zmenám a doplneniam navrhnutým Európskym parlamentomk spoločnej pozícii Rady týkajúcej sanávrhu NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce 1. Úvod V článku 294 ods. 7 písm. c) Zmluvy o fungovaní Európskej únie sa stanovuje, že Komisia má k zmenám a doplneniam navrhnutým Európskym parlamentom v druhom čítaní vydať svoje stanovisko. Stanovisko Komisie k zmenám a doplneniam navrhnutým Parlamentom je uvedené ďalej v texte. 2. Kontext Dátum zaslania návrhu Parlamentu a Rade: 21. apríl 2009 Dokument KOM(2009) 194 v konečnom znení – 2009/0060A COD [korigendum z 30. novembra 2009, zmenené a doplnené 1. decembra 2009 (nadobudnutie platnosti Lisabonskej zmluvy)] Dátum stanoviska Parlamentu v prvom čítaní: 21. október 2010 Dátum zaslania zmeneného a doplneného návrhu Parlamentu a Rade: neuvádza sa Dátum politickej dohody o pozícii Rady: neuvádza sa Dátum formálneho prijatia pozície Rady: 10. december 2010 Dátum stanoviska Parlamentu v druhom čítaní: 3. február 2011 3. Cieľ návrhu Medzi rôznymi finančnými nástrojmi, ktoré má Únia k dispozícii pre vonkajšiu činnosť, existuje určitá nejednotnosť, pokiaľ ide o výnimky zo zásady neoprávnenosti financovania nákladov zo strany Únie súvisiacich s daňami, clami a ďalšími poplatkami. Nariadenie (ES) č. 1905/2006, ktorým sa ustanovuje nástroj financovania rozvojovej spolupráce (DCI), a nariadenie č. 1889/2006 o zavedení nástroja financovania na podporu demokracie a ľudských práv vo svete (EIDHR) nedávajú k dispozícii žiadnu flexibilitu, pokiaľ ide o neoprávnenosť financovania takýchto nákladov. V rámci iných nástrojov sa uvádza, že pomoc EÚ sa „v zásade“ nemôže využiť na financovanie týchto nákladov. Príslušnému povoľujúcemu úradníkovi teda dávajú flexibilitu, aby v závislosti od prípadu rozhodol, že ich akceptuje ako oprávnené v záujme riadneho finančného hospodárenia a implementácie programov a projektov. Je skutočne nevyhnutné zachovať flexibilitu tam, kde existuje riziko výskytu zablokovania, pretože tu neexistujú mechanizmy oslobodenia od poplatkov alebo sa nedajú použiť v praxi (napríklad v dôsledku mimoriadnej zložitosti postupov v prijímajúcej krajine alebo v prípade regionálnych projektov). Komisia preto v rámci hodnotenia v polovici trvania používania finančných nástrojov v oblasti vonkajšej činnosti navrhla, aby sa príslušné ustanovenia týkajúce nástroja DCI a nástroja EIDHR zosúladili s ostatnými nástrojmi, a to pridaním slovného spojenia „v zásade“ v súvislosti s neoprávnenosťou daní, ciel a ďalších poplatkov, čím by sa umožnilo udeľovanie výnimiek, ktoré by sa upravili interne na základe pokynov adresovaných povoľujúcim úradníkom. 4. Stanovisko Komisie k zmenám a doplneniam navrhovaným Európskym parlamentom 4.1. Zmeny a doplnenia prijaté Komisiou neuvádza sa 4.2. Zmeny a doplnenia zamietnuté Komisiou Komisia nemôže prijať zmeny a doplnenia týkajúce sa delegovaných aktov a otázok v oblasti komitológie (odôvodnenie 2a; článok 17 ods. 2, článok 21, článok 22 ods. 3, článok 23, článok 33, článok 34 ods. 1, článok 35, článok 35a, článok 35b). 5. Záver Diskusie so spoluzákonodarcami budú po druhom čítaní pokračovať, a to s cieľom dosiahnuť konsenzuálne riešenie, na základe ktorého by Európsky parlament získal značné kontrolné právomoci na zvyšok súčasného viacročného programového obdobia a ktorý by ponechával otvorené možnosti pre nadchádzajúce obdobie, vrátane možnosti odvolať sa na delegované akty pri plnom dodržiavaní kritérií stanovených v článku 290 ZFEÚ.